Oppilaskunnan yleiskokouksen (kevätkokous) kokouspöytäkirja

Paikka ja aika:		1.6.2012 yhdistetyissä luokissa klo 11:45
Läsnä hallituksen jäsenistä:
	Veera Vesterinen
	Marin Voog
	Siiri Kuittinen
	Antti Salo
	Maria Kuismin
	Matias Vuorinen
1. Kokouksen avaus
	Opkh:n puheenjohtaja Veera Vesterinen avasi kokouksen.
2. Kokouksen laillisuus ja päätösvaltaisuus
	Kokous todettiin laillisesti koollekutsutuksi ja päätösvaltaiseksi.
3. Kokouksen järjestäytyminen
	3.1 Kokouksen puheenjohtajaksi valittiin Veera Vesterinen
	3.2 Kokouksen sihteeriksi valittiin Siiri Kuittinen
	3.3 Kokouksen pöytäkirjantarkastajiksi valittiin Marin Voog ja Antti Salo
4. Esityslistan hyväksyminen
	Hyväksyttiin esityslista kokouksen käsittelyjärjestykseksi.
5. Oppilaskunnan tilinpäätös
	Antti Salo kertoi menneen vuoden menoista ja tuloista
6. Toimintakertomus kuluneelta lukuvuodelta
	Veera Vesterinen kertoi oppilaskunnan toiminnasta kuluneella lukuvuodella.
7. Oppilaskunnan ohjaavan opettajan valinta lukuvuodelle 2012-2013
	Ehdolla olivat Virpi Hirvonen, Jari Paappanen ja Anu Liikanen, joista Jari ja Anu kieltäytyivät ohjaavan opettajan pestistä. Ohjaavaksi opettajaksi valittiin siis Virpi Hirvonen.
8. Ilmoitusasiat
	8.1 Maria Kuismin kertoi 17.8 klo 10:00 alkaen pidettävästä koulukuvauksesta.
	8.2 Matias Vuorinen kertoi biljardipöytäkuulumisia. Uusi hallitus hankkii ensi syksynä uudet biljardikepit ja oppilaiden toiveena olivat lyhyet ja painavat kepit.
	8.3 Anna Lyydia Vilpposen säätiö on lahjoittanut oppilaskunnan käyttöön 200 €. Käyttökohteiksi ehdotettiin uutta sohvaa tai säkkituoleja. Säkkituolit voittivat äänin 19-11.
9. Muut asiat
	* Oppilaat toivoivat tulevalle vuodelle enemmän säännöllistä kahviotoimintaa. Kahvioon ehdotettiin kahvin lisäksi muutakin syötävää, esimerkiksi kaakaota ja pikkupurtavaa. Mahdollisuutta kahvion käyttöön toivotaan erityisesti pitkille päiville. Kahviossa ollut tee tuomittiin pahanmakuiseksi ja mukeja olisi syytä hankkia lisää. Myös lettukestejä ehdotettiin.
10. Kokouksen päättäminen
	* Puheenjohtaja Veera Vesterinen päätti kokouksen klo: 12.35

_________________________             ________________________________
puheenjohtaja Veera Vesterinen                  sihteeri Siiri Kuittinen

______________________________	
pöytäkirjantarkastaja